《陌上花二首 其二》
清代·王时翔

谁知重得逢君，却在荒江茅屋。注眼相看，惜杀僬花悴玉。

旗亭百首凄凉句，空写愁肠万曲。竟何堪、惹起风狂雨横，摧兰杀菊。

故知来、决绝有情无语，呜咽啼珠簌簌。拆断连环，天也妒人心足。

好风明月羞重对，此去前途未卜。这情怀，分付残春杜宇，一年年哭。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。